వినోద్ కుమార్ బిన్నీ

వినోద్ కుమార్ బిన్నీ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2013 ఢిల్లీ శాసనసభ ఎన్నికలలో లక్ష్మి నగర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

రాజకీయ జీవితం
వినోద్ కుమార్ బిన్నీ రాజకీయాల పట్ల ఆసక్తి ఢిల్లీ మున్సిపల్ ఎన్నికలలో 2007లో స్వతంత్ర అభ్యర్థిగా పోటీ చేసి మొదటిసారి ఢిల్లీ మున్సిపల్ కార్పొరేషన్‌కు కౌన్సిలర్‌గా ఎన్నికై ఆ తరువాత 2012లో రెండవసారి కూడా స్వతంత్ర అభ్యర్థిగా కౌన్సిలర్‌గా ఎన్నికై, 2012 డిసెంబర్‌లో కదులుతున్న బస్సులో ఫిజియోథెరపీ ఇంటర్న్‌పై సామూహిక అత్యాచారం జరిగిన ఘటనపై నిరసనలో చురుగ్గా పాల్గొన్ని 2013లో ఆమ్ ఆద్మీ పార్టీలో చేరాడు. ఆయన 2013 ఢిల్లీ శాసనసభ ఎన్నికలలో లక్ష్మి నగర్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అశోక్ కుమార్ వాలియాపై 7,752 ఓట్ల  మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.2013 Election Commission of India  ఆయన 43,052 ఓట్లతో విజేతగా నిలవగా, అశోక్ కుమార్ వాలియా 35,300 ఓట్లతో రెండోస్థానంలో నిలిచాడు.

వినోద్ కుమార్ బిన్నీ డిసెంబర్ 2013లోఆప్  తన మంత్రివర్గ సభ్యులను నిర్ణయించిన సమావేశం నుండి వాకౌట్ చేసి జనవరి 2014లో ఆప్ ఢిల్లీ ప్రజలకు ద్రోహం చేసిందని, సూత్రాల నుండి తప్పుకుందని ఆరోపించిన నేపదాయంలో ఆయనను 26 జనవరి 2014న క్రమశిక్షణా చర్యలో భాగంగా ఆప్ నుండి బహిష్కరించి, పార్టీ ప్రాథమిక సభ్యత్వం రద్దు చేయబడింది. ఆయన తన ఎమ్మెల్యే  హక్కులను కాపాడాలని, స్వతంత్ర శాసనసభ్యుడిగా కొనసాగాలని కోరుతూ ఢిల్లీ హైకోర్టును ఆశ్రయించాడు.

వినోద్ కుమార్ బిన్నీ 2015 ఢిల్లీ శాసనసభ ఎన్నికలకు ముందు జనవరి 18న భారతీయ జనతా పార్టీలో చేరి పట్పర్‌గంజ్ నియోజకవర్గం నుండి  నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి మనీష్ సిసోడియా చేతిలో  28,761 ఓట్ల తేడాతో ఓడిపోయాడు.

 మూలాలు 

వర్గం:2013 ఢిల్లీ శాసనసభ్యులు
వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు